[bookmark: _Hlk229654225]SHOQËRIA RAJONALE UJËSJELLËS-KANALIZIME DIBËR SH.A 
SEKTORI I BURIMEVE NJERËZORE
      SHPALLJE PËR VENDE TË LIRA PUNE


Bazuar ne Ligjin 7961, date 12.07.1995 “Kodi i Punes i Republikes se Shqiperise”, i ndryshuar, mbështetur në Ligjin nr.9901, datë 14.04.2008 “Për Tregtarët dhe Shoqërite Tregtare” të ndryshuar, Vendimit te Këshillit te Ministrave nr. 302, datë 11.05.2022 “Politikat Kombëtare për Riorganizimin e Sektorit te Furnizimit me Ujë të Largimit të Ujrave te Ndotura”, Statutin Shoqërisë me nr.1861 Prot. datë 01.09.2022, Rregullorës së brendëshme të Shoqërisë, Marrveshjes për krijimin e subjektit të kompetencave të përbashkëta të Ujësjellës Kanalizime Dibër sha, datë 22.07.2022, shpallen procedurat e konkurimit për vend të lirë pune:


1( një) Grup Operimi Hidraulik - Njësia Peshkopi


Detyrat dhe përgjegjësitë kryesore

Grup Operimi Hidraulik i Njësisë varet nga ana administrative nga Përgjegjësi i Administratës së Njësisë përkatëse dhe nga ana funksionale nga Drejtori i Drejtorisë Teknike.

Grup Operimi Hidraulik ka këto detyra dhe përgjegjësi;

1. Kryen ndërprerjen  dhe rilidhjen e shërbimit të furnizimit me ujë sipas udhëzimeve të Inspektorit të Drejtorisë së Task Forcës pranë A.K. Dibër Sh.a.
2. Kryen lidhjen e shërbimit nga rrjeti kryesor deri tek matësi i klientit duke zbatuar me përpikmëri rregullat teknik të lidhjeve të reja dhe projektin e pikës së lidhjes.
3. Paraqitet në punë me bazën materiale të furnizuar nga Magazina e Njësisë ose Magazina pranë U.K. Dibër Sh.a. të pajisur me veshje dhe vegla pune.
4. Mbështet dhe merr pjesë aktivisht në kryerjen e inspektimeve nga Drejtoria Task Forcë pranë A.K. Dibër Sh.a. duke u vënë në dispozicion të saj si dhe duke zbatuar udhëzimet e saj.
5. Njofton Inspektorin e Drejtorisë Task Forcë pranë A.K. Dibër Sh.a. dhe Përgjegjësin Administratës së Njësisë, për çdo problem që mund t’i lindë gjatë zbatimit të detyrës, dhe ndjek urdhrat dhe udhëzimet që i jepen prej tyre.
6. Është në gatishmëri edhe pas kohës së punës dhe paraqitet në punë kur i kërkohet nga eprori për çdo rast emergjence.
7. Gjithashtu mban përgjegjësi për veprimet dhe mosveprimet që pengojnë plotësimin e detyrave të përcaktuara në këtë rregullore.
8. Zbaton disiplinën në punë dhe detyrat e përcaktuara në këtë rregullore.
9. Ka detyrimin të përmbushë çdo urdhër tjetër apo porosi (me shkrim dhe me gojë) të eprorëve, që nuk     përfshihet në pikat më lart, kur nuk përbëjnë shkelje ligjore, dhe që nuk cënojnë dinjitetin e punonjësit.


Kandidatet duhet të plotesojnë kërkesat e posaçme si vijon:

· Të jenë shtetas shqiptarë;
· Të kenë përfunduar arsimin e detyrueshëm (9-vjeçar) ose arsimin e mesëm;
· Të jenë në gjendje të mirë shëndetësore dhe të aftë fizikisht për të përmbushur detyrat dhe përgjegjësitë e pozicionit përkatës;
· Eksperienca në sektorin e ujësjellësit përbën avantazh.


DOKUMENTACIONI, MËNYRA DHE AFATI I DORËZIMIT
1. Curriculum Vitae (CV);
2. Fotokopje të kartës së identitetit;
3. Fotokopje të librezës së Punës (nëse disponon);
4. Çertifikatë personale;
5. Çertifikatë e gjendjes familjare;
6. Diplome shkolle (e noterizuar);
7. Listë notash (e noterizuar);
8. Dokumente që vërtetojnë kualifikime ose eksperiencë pune (nëse ka);
9. Dëshmi Penaliteti;
10. Vërtetim i Gjendjes Gjyqësore;
11. Vërtetim prokurorie;
12. Saktësim adrese nga Bashkia;
13. Raport Mjekoligjor ( Aftësi në punë);
14. Foto të vogla  dy (2 copë), foto e madhe një  (1 copë).


Kandidadet do të vleresohen mbi bazën e dokumentacionit të paraqitur, përmbushjes së kritereve të shpallura dhe nevojave të institucionit.
Vetëm kandidatët që plotësojnë kriteret e përcaktuara do të ftohenn për fazat e mëtejshme të procedurës së konkurimit. Kandidati fitues do të njoftohet nga Shoqëria Rajonale Ujësjellës-Kanalizime Dibër sh.a sipas procedurave në fuqi.
Kandidatet jo fitues kanë të drejtë të paraqesin ankesë me shkrim pranë Shoqërisë Rajonale Ujësjellës-Kanalizime Dibër sh.a., brenda 3 (tre) ditëve nga data e shpalljes së fituesit. Ankesa protokollohet dhe shqyrtohet nga Sektori Juridik, në përputhje me aktet e brendshme dhe legjislacionin në fuqi.
